

ΣΛΟΓΚΑΝ: Ελάτε να σχεδιάσουμε μαζί.

# Εισαγωγή

Η Ομάδα Τοπικής Δράσης (ΟΤΔ) «Αναπτυξιακή Μεσσηνίας – Ανώνυμη Αναπτυξιακή Εταιρεία Ο.Τ.Α.» η οποία διαθέτει πολύχρονη εμπειρία στην υλοποίηση τοπικών στρατηγικών LEADER, θα υποβάλει πρόταση διεκδικώντας τη χρηματοδότηση ενός τοπικού προγράμματος LEADER στο πλαίσιο της περιόδου 2023-2027 το οποίο θα αφορά στην ευρύτερη περιοχή της Μεσσηνίας. Η σχετική πρόσκληση δημοσιεύτηκε από το Υπουργείο Αγροτικής Ανάπτυξης και Τροφίμων στο πλαίσιο της παρέμβασης Π3-77-4.1 **«ΣΤΗΡΙΞΗ ΓΙΑ ΤΟΠΙΚΗ ΑΝΑΠΤΥΞΗ ΜΕΣΩ ΤΟΥ LEADER (ΤΑΠΤοΚ – ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑΤΟΠΙΚΩΝ ΚΟΙΝΟΤΗΤΩΝ)» ΤΟΥ ΣΤΡΑΤΗΓΙΚΟΥ ΣΧΕΔΙΟΥ ΤΗΣ ΚΟΙΝΗΣ ΑΓΡΟΤΙΚΗΣ ΠΟΛΙΤΙΚΗΣ (ΣΣ ΚΑΠ) 2023-2027.** Μέσω της πρόσκλησηςθα επιλεγούν 50 τοπικά προγράμματα LEADER βάσει συγκεκριμένων όρων που ορίζονται σε αυτήν.

Το παρόν ενημερωτικό έντυπο σχεδιάστηκε στο πλαίσιο των διαβουλεύσεων που θα υλοποιήσει η Αναπτυξιακή Μεσσηνίας ΑΕ Α.ΟΤΑ με στόχο να:

* καθορίσει το εταιρικό σχήμα – τους φορείς που θα απαρτίζουν το επίπεδο λήψης αποφάσεων (Επιτροπή Διαχείρισης Προγράμματος - ΕΔΠ)
* καθορίσει την περιοχή εφαρμογής του τοπικού προγράμματος LEADER
* να διαγνώσει τις ανάγκες που έχει η περιοχή παρέμβασης και να τις ιεραρχήσει
* να καθορίσει την τοπική της στρατηγική και τις παρεμβάσεις που πρέπει να γίνουν βάσει των αναγκών της περιοχής.

Η πολιτική αγροτικής ανάπτυξης αποτελεί μια ολοένα και σημαντικότερη συνιστώσα της Κοινής Αγροτικής Πολιτικής (ΚΑΠ), καθώς παρέχει αποδεδειγμένα λύσεις στην κάλυψη των περισσοτέρων αναγκών με άμεσο ή με έμμεσο τρόπο και συμβάλει με ουσιαστικό τρόπο στην επίτευξη των στόχων του Στρατηγικού Σχεδίου της ΚΑΠ**. Το LEADER προωθεί την αειφόρο ανάπτυξη των αγροτικών περιοχών, αντιμετωπίζοντας τα οικονομικά, κοινωνικά και περιβαλλοντικά προβλήματα**. Η πείρα έχει δείξει ότι μπορεί να επιφέρει πραγματική διαφορά στην καθημερινή ζωή των ανθρώπων στις αγροτικές περιοχές, μπορεί να διαδραματίσει σημαντικό ρόλο στην εξεύρεση καινοτόμων απαντήσεων σε παλαιά και νέα προβλήματα του αγροτικού χώρου και να καταστεί ένα σημαντικό εργαλείο για την οικοδόμηση τοπικών ικανοτήτων και τον πειραματισμό νέων τρόπων αντιμετώπισης των αναγκών των αγροτικών κοινοτήτων.

Η πολιτική της τοπικής ανάπτυξης με την πρωτοβουλία τοπικών κοινοτήτων αποτελεί ένα βασικό εργαλείο για την επίτευξη των στόχων της ΚΑΠ που αφορούν στον **ειδικό στόχο 8: Προώθηση της απασχόλησης, της κοινωνικής ένταξης και της τοπικής ανάπτυξης στις αγροτικές περιοχές συμπεριλαμβανομένης της βιοοικονομίας και της βιώσιμης δασοκομίας.** Για την επίτευξη του εν λόγω στόχου προσδιορίστηκαν έξι (6) ομάδες αναγκών:

* Ομάδα αναγκών 8.1: Ενίσχυση και διαφοροποίηση της οικονομίας των αγροτικών περιοχών
* Ομάδα αναγκών 8.2: Συγκράτηση και προσέλκυση πληθυσμού στις αγροτικές περιοχές
* Ομάδα αναγκών 8.3: Βελτίωση του επιπέδου των υποδομών και υπηρεσιών στις αγροτικές περιοχές
* Ομάδα αναγκών 8.4: Βελτίωση και αναβάθμιση των δεξιοτήτων του ανθρώπινου δυναμικού
* Ομάδα αναγκών 8.5: Προώθηση βιοοικονομίας και κυκλικής οικονομίας στις αγροτικές περιοχές
* Ομάδα αναγκών 8.6: Αντιμετώπιση της φτώχιας και του κοινωνικού αποκλεισμού

Σημειώνεται, ότι μέχρι πρότινος, στις τοπικές στρατηγικές δεν περιλαμβανόταν ως προτεραιότητες θέματα που σχετίζονται με την καταπολέμηση του κοινωνικού αποκλεισμού. **Πλέον αποτελεί επιτακτική ανάγκη η μετάβαση μέσω των Τοπικών Στρατηγικών σε ένα μίγμα πολιτικής που θα περιλαμβάνει παρεμβάσεις που σχετίζονται με την παροχή κατάρτισης, δράσεις κοινωνικής ενσωμάτωσης, στοχευμένες δράσεις για ευάλωτες ομάδες.**

Επιπλέον, δεδομένης της διαφοροποίησης των αναγκών των αγροτικών περιοχών αλλά και των απρόβλεπτων γεγονότων και φαινομένων, όπως η πανδημία COVID19, οι πυρκαγιές και οι επιπτώσεις της κλιματικής αλλαγής, που έχουν δημιουργήσεις αρνητικές περιπτώσεις στις περιοχές αυτές, **ιδιαίτερη έμφαση θα δοθεί στην ανάπτυξη συνεργατικών δράσεων και πρωτοβουλιών με κοινωνική και περιβαλλοντική διάσταση.** Βασικά στοιχεία των τοπικών στρατηγικών σε αυτή την προγραμματική περίοδο είναι και **υλοποίηση δράσεων σύμφωνα με τους στόχους της Πράσινης Συμφωνίας (Green Deal) και της Πράσινης Βίβλου για την αγροτική ανάπτυξη, η καινοτομία για την αντιμετώπιση των κοινωνικο-οικονομικών προβλημάτων, η προώθηση της κυκλικής οικονομίας και της βιοικονομίας, η αξιοποίηση των ΤΠΕ και η ανάπτυξη των πολιτικών των «Έξυπνων Χωριών» (Smart Villages) για την ολοκληρωμένη αντιμετώπιση χρόνιων προβλημάτων μικρών υπο-περιοχών των περιοχών LEADER.**

Η ΑΝ.ΜΕΣ ΑΕ Α.ΟΤΑ για να διεκδικήσει χρηματοδότηση θα υποβάλει φάκελο υποψηφιότητας βάσει των όρων της δημοσιευμένης πρόσκλησης ακολουθώντας το σχετικό χρονοδιάγραμμα ως ακολούθως:

|  |  |
| --- | --- |
| Υποβολή Φακέλου Α: Περιγραφή Φορέα, Περιοχής, SWOT Ανάλυση & Ιεράρχηση Αναγκών | Έως 22/02/2023 |
| Υποβολή Φακέλου Β: Στρατηγική Τοπικής Ανάπτυξης και Υπο-Παρεμβάσεις & Χρηματοδοτικό Πλάνο | Έως 12/04/2023 |

# Ομάδες Τοπικής Δράσης

Στο πλαίσιο της πρόσκλησης του ΥΠΑΑΤ μπορούν να συμμετέχουν εταιρικά σχήματα ως φορείς σχεδιασμού στρατηγικής τοπικής ανάπτυξης LEADER βάσει των οποίων θα προτείνεται και η σύσταση των Ομάδων Τοπικής Δράσης (ΟΤΔ) και της Επιτροπής Διαχείρισης Προγράμματος (ΕΔΠ) οι οποίες είναι αρμόδιες για την υλοποίηση του τοπικού προγράμματος.

Το επίπεδο λήψης αποφάσεων ή η ΕΔΠ πρέπει να αποτελείται από **εκπροσώπους δημόσιων και ιδιωτικών τοπικών κοινωνικοοικονομικών/περιβαλλοντικών συμφερόντων**, στην οποία ούτε ο δημόσιος τομέας ούτε καμία ενιαία ομάδα συμφερόντων δεν αντιπροσωπεύει ποσοστό άνω του 49% των δικαιωμάτων ψήφου και να προτείνονται μέσω της «από κάτω προς τα επάνω» προσέγγισης ως προϊόν διαβούλευσης με τους αντιπροσωπευτικούς φορείς της περιοχής και τον τοπικό πληθυσμό.

Στη σύνθεση του επίπεδου λήψης αποφάσεων/ΕΔΠ, πρέπει να συμμετέχει:

* **τουλάχιστον ένας (1) φορέας** **που δραστηριοποιείται σε θέματα καταπολέμησης της φτώχιας και του κοινωνικού αποκλεισμού** βάσει του καταστατικού του,
* **τουλάχιστον μία γυναίκα ή ένας νέος κάτω των 40 ετών**.

Λαμβάνοντας υπόψη τις απαιτούμενες προδιαγραφές για το εταιρικό σχήμα, την εμπειρία από τις προηγούμενες εφαρμογές των προγραμμάτων LEADER αλλά και την υφιστάμενη κατάσταση της περιοχής, **προτείνεται** **η Επιτροπή Διαχείρισης του Προγράμματος να αποτελείται από εννέα μέλη** (επίπεδο λήψης αποφάσεων) **με εκπρόσωπους** από τους παρακάτω φορείς:

* ΟΤΑ Α΄ και Β΄ βαθμού περιοχής παρέμβασης
* Επιμελητήρια
* Ενώσεις Αγροτικών Συνεταιρισμών (ΕΑΣ)
* Κοινωνικούς / Περιβαλλοντικούς / Πολιτιστικούς Φορείς
* Φορέας που ασχολείται με την καταπολέμηση της φτώχιας / κοινωνικό αποκλεισμό

# Περιοχή παρέμβασης

Η Τοπική Ανάπτυξη με Πρωτοβουλία Τοπικών Κοινοτήτων μπορεί να εφαρμοστεί σε αγροτικές περιοχές, οι οποίες πρέπει να παρουσιάζουν συνοχή από γεωγραφικής, οικονομικής και κοινωνικής άποψης. Ειδικότερα, οι προτεινόμενες περιοχές εφαρμογής πρέπει να έχουν τα ακόλουθα χαρακτηριστικά:

* Να προτείνονται από τις ΟΤΔ μέσω της «εκ των κάτω προς τα πάνω» προσέγγισης και να αποτελούν προϊόν διαβούλευσης με αντιπροσωπευτικούς φορείς της περιοχής αλλά και τον τοπικό πληθυσμό.
* Να διαθέτουν επαρκή κρίσιμη μάζα από την άποψη του ανθρώπινου δυναμικού και των χρηματοοικονομικών πόρων. Ειδικότερα, ο μόνιμος πληθυσμός της κάθε περιοχής παρέμβασης θα κυμαίνεται μεταξύ 10.000 - 150.000 κατοίκους.

Οι εν λόγω περιοχές πρέπει να αποτελούνται από Τοπικές/Δημοτικές Κοινότητες από τις οποίες **εξαιρούνται οικισμοί με συνολικό μόνιμο πληθυσμό μεγαλύτερο των 15.000 κατοίκων.** Ο εν λόγω περιορισμός δεν αφορά στα μικρά νησιά (αφορά το σύνολο των νησιών της χώρας με εξαίρεση την Κρήτη και την Εύβοια). Στους εξαιρούμενους οικισμούς **δεν επιτρέπονται παρεμβάσεις στις εντός σχεδίου πόλης ή εντός ορίων οικισμού περιοχές**. Σε ειδικές περιπτώσεις και κατόπιν σχετικής τεκμηρίωσης επιτρέπεται η υλοποίηση άυλων πράξεων ή πράξεων που αφορούν μόνο σε αγορά εξοπλισμού και δεν αφορούν σε κτηριακές υποδομές σε περιοχές εκτός της περιοχής παρέμβασης με την προϋπόθεση ότι τα έργα αυτά παρέχουν οφέλη κυρίως στον πληθυσμό της περιοχής παρέμβασης.

Η περιοχή παρέμβασης προτείνεται να οριστεί ως ακολούθως:

|  |
| --- |
| **ΠΕΡΙΟΧΗ ΠΑΡΕΜΒΑΣΗΣ ΠΡΟΓΡΑΜΜΑΤΟΣ** |
| **Περιγραφή**  | **ΧαρακτηρισμόςΟδηγία 85 και 93** | **Έκταση περιοχής παρέμβασης (τ.χλμ.)** | **Πληθυσμός περιοχής παρέμβασης** |
| **ΠΕΡΙΦΕΡΕΙΑ ΠΕΛΟΠΟΝΝΗΣΟΥ (Έδρα: Τρίπολις,η)** |  |  |  |
| **ΠΕΡΙΦΕΡΕΙΑΚΗ ΕΝΟΤΗΤΑ ΜΕΣΣΗΝΙΑΣ (Έδρα: Καλαμάτα,η)** |  |  | **105.387** |
| **ΔΗΜΟΣ ΔΥΤΙΚΗΣ ΜΑΝΗΣ (Έδρα: Καρδαμύλη,η)** |  | **402,460** | **6.945** |
| **ΔΗΜΟΤΙΚΗ ΕΝΟΤΗΤΑ ΑΒΙΑΣ** |  | **179,212** | **2.246** |
| Τοπική Κοινότητα Αβίας | Ορεινή | 7,309 | 611 |
| Τοπική Κοινότητα Αλτομιρών | Ορεινή | 15,290 | 47 |
| Τοπική Κοινότητα Δολών | Ορεινή | 18,760 | 392 |
| Τοπική Κοινότητα Κάμπου | Ορεινή | 11,234 | 422 |
| Τοπική Κοινότητα Κέντρου | Ορεινή | 27,454 | 154 |
| Τοπική Κοινότητα Πηγαδίων | Ορεινή | 76,303 | 44 |
| Τοπική Κοινότητα Σταυροπηγίου | Ορεινή | 13,933 | 427 |
| Τοπική Κοινότητα Σωτηριανίκων | Ορεινή | 8,929 | 149 |
| **ΔΗΜΟΤΙΚΗ ΕΝΟΤΗΤΑ ΛΕΥΚΤΡΟΥ** |  | **223,248** | **4.699** |
| Τοπική Κοινότητα Αγίου Νικολάου | Ορεινή | 3,057 | 331 |
| Τοπική Κοινότητα Αγίου Νίκωνος | Ορεινή | 7,398 | 79 |
| Τοπική Κοινότητα Εξωχωρίου | Ορεινή | 39,572 | 359 |
| Τοπική Κοινότητα Θαλαμών | Ορεινή | 6,013 | 77 |
| Τοπική Κοινότητα Καρδαμύλης | Ορεινή | 6,605 | 417 |
| Τοπική Κοινότητα Καρυοβουνίου | Ορεινή | 13,915 | 42 |
| Τοπική Κοινότητα Καστανέας | Ορεινή | 9,398 | 102 |
| Τοπική Κοινότητα Λαγκάδας | Ορεινή | 17,162 | 111 |
| Τοπική Κοινότητα Μηλέας | Ορεινή | 34,012 | 153 |
| Τοπική Κοινότητα Νεοχωρίου | Ορεινή | 7,507 | 1.399 |
| Τοπική Κοινότητα Νομιτσή | Ορεινή | 5,158 | 105 |
| Τοπική Κοινότητα Πλάτσης | Ορεινή | 9,804 | 346 |
| Τοπική Κοινότητα Προαστίου | Ορεινή | 9,335 | 364 |
| Τοπική Κοινότητα Προσηλίου | Ορεινή | 10,778 | 171 |
| Τοπική Κοινότητα Πύργου Καλαμών | Ορεινή | 4,331 | 95 |
| Τοπική Κοινότητα Ριγκλίων | Ορεινή | 2,536 | 214 |
| Τοπική Κοινότητα Σαϊδόνας | Ορεινή | 7,133 | 47 |
| Τοπική Κοινότητα Τραχήλας | Ορεινή | 2,289 | 95 |
| Τοπική Κοινότητα Τσερίων | Ορεινή | 27,245 | 192 |
| **ΔΗΜΟΣ ΚΑΛΑΜΑΤΑΣ (Έδρα: Καλαμάτα,η)** |  | **398,975** | **15.282** |
| **ΔΗΜΟΤΙΚΗ ΕΝΟΤΗΤΑ ΑΡΙΟΣ** |  | **22,430** | **2.071** |
| Τοπική Κοινότητα Αλωνίων |   | 2,567 | 152 |
| Τοπική Κοινότητα Άμμου |   | 3,174 | 183 |
| Τοπική Κοινότητα Ανεμομύλου |   | 1,709 | 111 |
| Τοπική Κοινότητα Άριος |   | 9,984 | 966 |
| Τοπική Κοινότητα Αριοχωρίου |   | 3,665 | 515 |
| Τοπική Κοινότητα Ασπροπουλιάς |   | 1,331 | 144 |
| **ΔΗΜΟΤΙΚΗ ΕΝΟΤΗΤΑ ΑΡΦΑΡΩΝ** |  | **88,287** | **2.648** |
| Τοπική Κοινότητα Αγίου Φλώρου |   | 8,330 | 226 |
| Τοπική Κοινότητα Αγρίλου | Ορεινή | 8,683 | 131 |
| Τοπική Κοινότητα Αρφαρών | Ορεινή | 23,811 | 1.308 |
| Τοπική Κοινότητα Βελανιδιάς | Ορεινή | 7,965 | 59 |
| Τοπική Κοινότητα Βρομόβρυσης | Ορεινή | 17,036 | 84 |
| Τοπική Κοινότητα Πηδήματος |   | 3,204 | 265 |
| Τοπική Κοινότητα Πλατέος |   | 6,733 | 490 |
| Τοπική Κοινότητα Σταματινού | Ορεινή | 12,525 | 85 |
| **ΔΗΜΟΤΙΚΗ ΕΝΟΤΗΤΑ ΘΟΥΡΙΑΣ** |  | **76,837** | **2.721** |
| Τοπική Κοινότητα Αιθαίας |   | 1,894 | 330 |
| Τοπική Κοινότητα Αμφείας | Ορεινή | 34,529 | 576 |
| Τοπική Κοινότητα Ανθείας |   | 4,204 | 402 |
| Τοπική Κοινότητα Θουρίας |   | 4,338 | 884 |
| Τοπική Κοινότητα Μικρομάνης |   | 6,499 | 469 |
| Τοπική Κοινότητα Πολιανής | Ορεινή | 25,373 | 60 |
| **ΔΗΜΟΤΙΚΗ ΕΝΟΤΗΤΑ ΚΑΛΑΜΑΤΑΣ** |  | **211,421** | **7.842** |
| Δημοτική Κοινότητα Βέργας | Ορεινή | 22,958 | 2.252 |
| Δημοτική Κοινότητα Καλαμάτας |   |   | 0 |
| Τοπική Κοινότητα Αλαγονίας | Ορεινή | 21,896 | 176 |
| Τοπική Κοινότητα Αντικαλάμου |   | 4,956 | 361 |
| Τοπική Κοινότητα Αρτεμισίας | Ορεινή | 38,936 | 142 |
| Τοπική Κοινότητα Ασπροχώματος |   | 6,430 | 1.490 |
| Τοπική Κοινότητα Ελαιοχωρίου | Ορεινή | 24,545 | 270 |
| Τοπική Κοινότητα Καρβελίου | Ορεινή | 30,031 | 63 |
| Τοπική Κοινότητα Λαδά | Ορεινή | 12,830 | 85 |
| Τοπική Κοινότητα Λαιίκων | Ορεινή | 5,323 | 1.253 |
| Τοπική Κοινότητα Μικράς Μαντινείας | Ορεινή | 3,670 | 705 |
| Τοπική Κοινότητα Νεδούσης | Ορεινή | 19,825 | 135 |
| Τοπική Κοινότητα Πηγών | Ορεινή | 11,881 | 80 |
| Τοπική Κοινότητα Σπερχογείας |   | 8,140 | 830 |
| **ΔΗΜΟΣ ΜΕΣΣΗΝΗΣ (Έδρα: Μεσσήνη,η)** |  | **562,922** | **23.482** |
| **ΔΗΜΟΤΙΚΗ ΕΝΟΤΗΤΑ ΑΙΠΕΙΑΣ** |  | **55,879** | **1.884** |
| Τοπική Κοινότητα Αδριανής | Ορεινή | 16,172 | 120 |
| Τοπική Κοινότητα Λογγάς |   | 11,071 | 742 |
| Τοπική Κοινότητα Μηλίτσης | Ορεινή | 14,852 | 176 |
| Τοπική Κοινότητα Νέας Κορώνης |   | 2,729 | 298 |
| Τοπική Κοινότητα Χράνων |   | 11,055 | 548 |
| **ΔΗΜΟΤΙΚΗ ΕΝΟΤΗΤΑ ΑΝΔΡΟΥΣΑΣ** |  | **50,582** | **2.397** |
| Τοπική Κοινότητα Αγριλιάς Μεσσήνης |   | 1,295 | 122 |
| Τοπική Κοινότητα Αμφιθέας |   | 4,116 | 380 |
| Τοπική Κοινότητα Ανδρούσης | Ορεινή | 15,644 | 628 |
| Τοπική Κοινότητα Ελληνοεκκλησίας | Ορεινή | 4,895 | 204 |
| Τοπική Κοινότητα Εύας |   | 4,338 | 510 |
| Τοπική Κοινότητα Καλαμαρά |   | 2,097 | 186 |
| Τοπική Κοινότητα Καλογερόρραχης | Ορεινή | 3,997 | 170 |
| Τοπική Κοινότητα Μαγγανιακού | Ορεινή | 10,983 | 104 |
| Τοπική Κοινότητα Πολυλόφου | Ορεινή | 3,217 | 93 |
| **ΔΗΜΟΤΙΚΗ ΕΝΟΤΗΤΑ ΑΡΙΣΤΟΜΕΝΟΥΣ** |  | **89,807** | **2.459** |
| Τοπική Κοινότητα Αριστομένους | Ορεινή | 10,274 | 372 |
| Τοπική Κοινότητα Βουταίνης | Ορεινή | 12,681 | 88 |
| Τοπική Κοινότητα Διοδίων |   | 5,833 | 311 |
| Τοπική Κοινότητα Κεφαλοβρύσου | Ορεινή | 13,041 | 109 |
| Τοπική Κοινότητα Κουτίφαρη | Ορεινή | 4,395 | 75 |
| Τοπική Κοινότητα Μάνεση | Ορεινή | 8,741 | 312 |
| Τοπική Κοινότητα Πελεκανάδας |   | 5,913 | 204 |
| Τοπική Κοινότητα Πλατανόβρυσης | Ορεινή | 4,905 | 84 |
| Τοπική Κοινότητα Πουλιτσίου | Ορεινή | 5,610 | 29 |
| Τοπική Κοινότητα Στέρνας |   | 8,611 | 408 |
| Τοπική Κοινότητα Στρεφίου |   | 9,803 | 467 |
| **ΔΗΜΟΤΙΚΗ ΕΝΟΤΗΤΑ ΒΟΥΦΡΑΔΩΝ (ΒΟΥΦΡΑΔΟΣ)** |  | **42,433** | **1.051** |
| Τοπική Κοινότητα Βλάση | Ορεινή | 6,188 | 80 |
| Τοπική Κοινότητα Κουρτακίου | Ορεινή | 3,379 | 83 |
| Τοπική Κοινότητα Μηλιωτίου | Ορεινή | 5,205 | 138 |
| Τοπική Κοινότητα Πετριτσίου |   | 4,357 | 128 |
| Τοπική Κοινότητα Χαραυγής |   | 7,696 | 243 |
| Τοπική Κοινότητα Χατζή |   | 15,608 | 379 |
| **ΔΗΜΟΤΙΚΗ ΕΝΟΤΗΤΑ ΙΘΩΜΗΣ** |  | **90,630** | **1.879** |
| Τοπική Κοινότητα Αριστοδημείου |   | 10,552 | 238 |
| Τοπική Κοινότητα Αρσινόης | Ορεινή | 7,053 | 160 |
| Τοπική Κοινότητα Αρχαίας Μεσσήνης | Ορεινή | 22,701 | 196 |
| Τοπική Κοινότητα Βαλύρας |   | 11,529 | 843 |
| Τοπική Κοινότητα Ζερμπισίων | Ορεινή | 10,002 | 119 |
| Τοπική Κοινότητα Κεφαλινού | Ορεινή | 14,638 | 112 |
| Τοπική Κοινότητα Λαμπαίνης |   | 5,901 | 168 |
| Τοπική Κοινότητα Ρευματιάς | Ορεινή | 8,254 | 43 |
| **ΔΗΜΟΤΙΚΗ ΕΝΟΤΗΤΑ ΜΕΣΣΗΝΗΣ** |  | **84,658** | **9.889** |
| Δημοτική Κοινότητα Μεσσήνης |   | 21,677 | 6.287 |
| Τοπική Κοινότητα Αβραμιού |   | 9,630 | 466 |
| Τοπική Κοινότητα Αναλήψεως |   | 7,058 | 429 |
| Τοπική Κοινότητα Βελίκας |   | 4,792 | 282 |
| Τοπική Κοινότητα Καρτερολίου |   | 5,945 | 629 |
| Τοπική Κοινότητα Λευκοχώρας | Ορεινή | 7,227 | 201 |
| Τοπική Κοινότητα Λυκοτράφου |   | 8,785 | 240 |
| Τοπική Κοινότητα Μαδένης |   | 2,792 | 109 |
| Τοπική Κοινότητα Μαυρομματίου Παμίσου |   | 4,471 | 452 |
| Τοπική Κοινότητα Νεοχωρίου Αριστομένους | Ορεινή | 3,664 | 196 |
| Τοπική Κοινότητα Πιλαλίστρας |   | 2,241 | 181 |
| Τοπική Κοινότητα Πιπερίτσης |   | 1,751 | 139 |
| Τοπική Κοινότητα Σπιταλίου | Ορεινή | 2,937 | 120 |
| Τοπική Κοινότητα Τριόδου |   | 1,688 | 158 |
| **ΔΗΜΟΤΙΚΗ ΕΝΟΤΗΤΑ ΠΕΤΑΛΙΔΙΟΥ** |  | **106,021** | **3.217** |
| Τοπική Κοινότητα Αχλαδοχωρίου |   | 11,739 | 334 |
| Τοπική Κοινότητα Δάρα |   | 11,062 | 293 |
| Τοπική Κοινότητα Δροσιάς |   | 4,594 | 75 |
| Τοπική Κοινότητα Καλοχωρίου | Ορεινή | 3,880 | 133 |
| Τοπική Κοινότητα Καρποφόρων |   | 6,762 | 176 |
| Τοπική Κοινότητα Καστανίων | Ορεινή | 6,588 | 44 |
| Τοπική Κοινότητα Κοκκίνου | Ορεινή | 7,870 | 83 |
| Τοπική Κοινότητα Λυκίσσης | Ορεινή | 9,357 | 71 |
| Τοπική Κοινότητα Μαθίας | Ορεινή | 13,365 | 60 |
| Τοπική Κοινότητα Νερομύλου | Ορεινή | 8,145 | 324 |
| Τοπική Κοινότητα Πανιπερίου | Ορεινή | 11,518 | 380 |
| Τοπική Κοινότητα Πεταλιδίου |   | 11,141 | 1.244 |
| **ΔΗΜΟΤΙΚΗ ΕΝΟΤΗΤΑ ΤΡΙΚΟΡΦΟΥ** |  | **42,912** | **706** |
| Τοπική Κοινότητα Δραΐνας | Ορεινή | 7,483 | 50 |
| Τοπική Κοινότητα Κλήματος | Ορεινή | 5,808 | 97 |
| Τοπική Κοινότητα Κορομηλέας | Ορεινή | 7,913 | 70 |
| Τοπική Κοινότητα Παλαιοκάστρου | Ορεινή | 11,725 | 127 |
| Τοπική Κοινότητα Τρικόρφου | Ορεινή | 9,983 | 362 |
| **ΔΗΜΟΣ ΟΙΧΑΛΙΑΣ (Έδρα: Μελιγαλάς,ο)** |  | **416,805** | **11.228** |
| **ΔΗΜΟΤΙΚΗ ΕΝΟΤΗΤΑ ΑΝΔΑΝΙΑΣ** |  | **89,111** | **2.327** |
| Τοπική Κοινότητα Αγριλοβούνου |   | 2,344 | 96 |
| Τοπική Κοινότητα Άνω Μελπείας | Ορεινή | 13,879 | 120 |
| Τοπική Κοινότητα Δασοχωρίου | Ορεινή | 6,085 | 32 |
| Τοπική Κοινότητα Δεσύλλα |   | 8,059 | 249 |
| Τοπική Κοινότητα Διαβολιτσίου | Ορεινή | 11,098 | 778 |
| Τοπική Κοινότητα Ηλέκτρας |   | 8,022 | 119 |
| Τοπική Κοινότητα Καρνασίου | Ορεινή | 10,651 | 131 |
| Τοπική Κοινότητα Κάτω Μελπείας |   | 9,311 | 283 |
| Τοπική Κοινότητα Κεντρικού |   | 1,753 | 98 |
| Τοπική Κοινότητα Κωνσταντίνων |   | 6,201 | 119 |
| Τοπική Κοινότητα Μάλτας |   | 1,741 | 77 |
| Τοπική Κοινότητα Μάνδρας |   | 4,672 | 45 |
| Τοπική Κοινότητα Μαντζαρίου |   | 1,633 | 120 |
| Τοπική Κοινότητα Παραπουγκίου |   | 3,662 | 60 |
| **ΔΗΜΟΤΙΚΗ ΕΝΟΤΗΤΑ ΔΩΡΙΟΥ** |  | **102,746** | **2.983** |
| Τοπική Κοινότητα Άνω Δωρίου | Ορεινή | 9,556 | 79 |
| Τοπική Κοινότητα Βασιλικού |   | 10,365 | 354 |
| Τοπική Κοινότητα Δωρίου |   | 17,775 | 1.079 |
| Τοπική Κοινότητα Κόκλα |   | 12,225 | 313 |
| Τοπική Κοινότητα Κούβελα | Ορεινή | 15,036 | 135 |
| Τοπική Κοινότητα Μάλθης | Ορεινή | 8,298 | 172 |
| Τοπική Κοινότητα Χαλκιά | Ορεινή | 6,160 | 98 |
| Τοπική Κοινότητα Χρυσοχωρίου |   | 5,593 | 251 |
| Τοπική Κοινότητα Ψαρίου |   | 17,738 | 502 |
| **ΔΗΜΟΤΙΚΗ ΕΝΟΤΗΤΑ ΕΙΡΑΣ** |  | **87,934** | **433** |
| Τοπική Κοινότητα Αγίου Σώστου | Ορεινή | 12,329 | 106 |
| Τοπική Κοινότητα Αμπελιώνας | Ορεινή | 5,060 | 41 |
| Τοπική Κοινότητα Κακαλετρίου | Ορεινή | 16,214 | 52 |
| Τοπική Κοινότητα Νέδας | Ορεινή | 12,535 | 42 |
| Τοπική Κοινότητα Πέτρας | Ορεινή | 5,602 | 37 |
| Τοπική Κοινότητα Σκληρού | Ορεινή | 16,190 | 54 |
| Τοπική Κοινότητα Στασίμου | Ορεινή | 8,545 | 50 |
| Τοπική Κοινότητα Συρρίζου | Ορεινή | 11,459 | 51 |
| **ΔΗΜΟΤΙΚΗ ΕΝΟΤΗΤΑ ΜΕΛΙΓΑΛΑ** |  | **77,817** | **3.385** |
| Τοπική Κοινότητα Ανθούσης |   | 6,072 | 139 |
| Τοπική Κοινότητα Ζευγολατείου |   | 5,172 | 346 |
| Τοπική Κοινότητα Καλλιρρόης |   | 8,120 | 273 |
| Τοπική Κοινότητα Μαγούλας |   | 1,950 | 97 |
| Τοπική Κοινότητα Μελιγαλά |   | 9,655 | 1.296 |
| Τοπική Κοινότητα Μίλα |   | 9,899 | 76 |
| Τοπική Κοινότητα Νεοχωρίου Ιθώμης |   | 13,642 | 232 |
| Τοπική Κοινότητα Πολίχνης |   | 4,035 | 156 |
| Τοπική Κοινότητα Σκάλας |   | 10,880 | 418 |
| Τοπική Κοινότητα Στενυκλάρου |   | 4,388 | 46 |
| Τοπική Κοινότητα Τσουκαλαιίκων |   | 4,004 | 306 |
| **ΔΗΜΟΤΙΚΗ ΕΝΟΤΗΤΑ ΟΙΧΑΛΙΑΣ** |  | **59,197** | **2.100** |
| Τοπική Κοινότητα Ανδανίας |   | 2,680 | 93 |
| Τοπική Κοινότητα Καλυβίων |   | 2,511 | 76 |
| Τοπική Κοινότητα Κατσαρού |   | 7,249 | 380 |
| Τοπική Κοινότητα Λουτρού |   | 2,306 | 84 |
| Τοπική Κοινότητα Μερόπης |   | 8,191 | 603 |
| Τοπική Κοινότητα Οιχαλίας |   | 4,659 | 381 |
| Τοπική Κοινότητα Πεύκου | Ορεινή | 20,689 | 52 |
| Τοπική Κοινότητα Σιάμου |   | 3,696 | 118 |
| Τοπική Κοινότητα Σολακίου |   | 3,276 | 96 |
| Τοπική Κοινότητα Φίλια |   | 3,940 | 217 |
| **ΔΗΜΟΣ ΠΥΛΟΥ - ΝΕΣΤΟΡΟΣ (Έδρα: Πύλος,η)** |  | **555,055** | **21.077** |
| **ΔΗΜΟΤΙΚΗ ΕΝΟΤΗΤΑ ΚΟΡΩΝΗΣ** |  | **104,646** | **4.366** |
| Τοπική Κοινότητα Ακριτοχωρίου | Ορεινή | 7,280 | 195 |
| Τοπική Κοινότητα Βασιλιτσίου | Ορεινή | 24,981 | 630 |
| Τοπική Κοινότητα Βουναρίων |   | 3,193 | 181 |
| Τοπική Κοινότητα Καπλανίου | Ορεινή | 10,752 | 163 |
| Τοπική Κοινότητα Κόμπων |   | 1,354 | 108 |
| Τοπική Κοινότητα Κορώνης |   | 6,566 | 1.409 |
| Τοπική Κοινότητα Υαμείας | Ορεινή | 6,576 | 115 |
| Τοπική Κοινότητα Φαλάνθης | Ορεινή | 9,047 | 196 |
| Τοπική Κοινότητα Χαρακοπίου |   | 10,200 | 802 |
| Τοπική Κοινότητα Χρυσοκελλαριάς | Ορεινή | 24,697 | 567 |
| **ΔΗΜΟΤΙΚΗ ΕΝΟΤΗΤΑ ΜΕΘΩΝΗΣ** |  | **97,072** | **2.598** |
| Τοπική Κοινότητα Ευαγγελισμού |   | 23,454 | 408 |
| Τοπική Κοινότητα Καινούργιου Χωρίου |   | 12,393 | 54 |
| Τοπική Κοινότητα Λαχανάδας | Ορεινή | 6,194 | 147 |
| Τοπική Κοινότητα Μεθώνης |   | 29,580 | 1.209 |
| Τοπική Κοινότητα Φοινίκης |   | 5,127 | 103 |
| Τοπική Κοινότητα Φοινικούντος |   | 20,324 | 677 |
| **ΔΗΜΟΤΙΚΗ ΕΝΟΤΗΤΑ ΝΕΣΤΟΡΟΣ** |  | **92,909** | **5.042** |
| Δημοτική Κοινότητα Χώρας |   | 27,564 | 3.498 |
| Τοπική Κοινότητα Αμπελοφύτου |   | 7,919 | 263 |
| Τοπική Κοινότητα Κορυφασίου |   | 11,022 | 471 |
| Τοπική Κοινότητα Μεταξάδας | Ορεινή | 18,124 | 109 |
| Τοπική Κοινότητα Μυρσινοχωρίου | Ορεινή | 9,558 | 190 |
| Τοπική Κοινότητα Παλαιού Λουτρού | Ορεινή | 3,247 | 13 |
| Τοπική Κοινότητα Ρωμανού |   | 7,033 | 425 |
| Τοπική Κοινότητα Φλεσιάδος | Ορεινή | 8,442 | 73 |
| **ΔΗΜΟΤΙΚΗ ΕΝΟΤΗΤΑ ΠΑΠΑΦΛΕΣΣΑ** |  | **41,767** | **1.316** |
| Τοπική Κοινότητα Βλαχοπούλου |   | 21,270 | 789 |
| Τοπική Κοινότητα Μανιακίου | Ορεινή | 4,475 | 101 |
| Τοπική Κοινότητα Μαργελίου | Ορεινή | 4,012 | 42 |
| Τοπική Κοινότητα Μεταμορφώσεως | Ορεινή | 4,656 | 313 |
| Τοπική Κοινότητα Παπαφλέσσα | Ορεινή | 7,354 | 71 |
| **ΔΗΜΟΤΙΚΗ ΕΝΟΤΗΤΑ ΠΥΛΟΥ** |  | **144,983** | **5.287** |
| Δημοτική Κοινότητα Πύλου |   | 39,008 | 2.767 |
| Τοπική Κοινότητα Αμπελοκήπων | Ορεινή | 11,784 | 99 |
| Τοπική Κοινότητα Γλυφάδας |   | 9,063 | 219 |
| Τοπική Κοινότητα Ικλαίνης |   | 5,501 | 313 |
| Τοπική Κοινότητα Καλλιθέας |   | 24,089 | 664 |
| Τοπική Κοινότητα Κυνηγού |   | 24,042 | 258 |
| Τοπική Κοινότητα Μεσοχωρίου |   | 6,519 | 157 |
| Τοπική Κοινότητα Παππουλίων | Ορεινή | 6,541 | 187 |
| Τοπική Κοινότητα Πηδάσου |   | 5,117 | 166 |
| Τοπική Κοινότητα Πύλας |   | 6,587 | 147 |
| Τοπική Κοινότητα Χωματάδας |   | 6,732 | 310 |
| **ΔΗΜΟΤΙΚΗ ΕΝΟΤΗΤΑ ΧΙΛΙΟΧΩΡΙΩΝ** |  | **73,678** | **2.468** |
| Τοπική Κοινότητα Κουκκουνάρας |   | 5,585 | 575 |
| Τοπική Κοινότητα Κρεμμυδίων |   | 13,685 | 516 |
| Τοπική Κοινότητα Μεσοποτάμου | Ορεινή | 10,744 | 307 |
| Τοπική Κοινότητα Σουληναρίου | Ορεινή | 14,793 | 373 |
| Τοπική Κοινότητα Χανδρινού |   | 28,871 | 697 |
| **ΔΗΜΟΣ ΤΡΙΦΥΛΙΑΣ (Έδρα: Κυπαρισσία,η)** |  | **617,615** | **27.373** |
| **ΔΗΜΟΤΙΚΗ ΕΝΟΤΗΤΑ ΑΕΤΟΥ** |  | **94,940** | **1.915** |
| Τοπική Κοινότητα Αγριλιάς Τριφυλίας |   | 5,315 | 59 |
| Τοπική Κοινότητα Αετού | Ορεινή | 12,143 | 360 |
| Τοπική Κοινότητα Αρτικίου | Ορεινή | 8,162 | 22 |
| Τοπική Κοινότητα Γλυκορριζίου |   | 8,038 | 83 |
| Τοπική Κοινότητα Καμαρίου |   | 4,562 | 41 |
| Τοπική Κοινότητα Κεφαλόβρυσης | Ορεινή | 10,880 | 97 |
| Τοπική Κοινότητα Κοπανακίου |   | 18,330 | 1.042 |
| Τοπική Κοινότητα Κρυονερίου | Ορεινή | 8,312 | 39 |
| Τοπική Κοινότητα Μοναστηρίου | Ορεινή | 8,298 | 25 |
| Τοπική Κοινότητα Πολυθέας | Ορεινή | 5,366 | 117 |
| Τοπική Κοινότητα Σιτοχωρίου | Ορεινή | 5,534 | 30 |
| **ΔΗΜΟΤΙΚΗ ΕΝΟΤΗΤΑ ΑΥΛΩΝΟΣ** |  | **113,385** | **1.922** |
| Τοπική Κοινότητα Αγαλιανής | Ορεινή | 13,034 | 306 |
| Τοπική Κοινότητα Αυλώνος | Ορεινή | 18,891 | 145 |
| Τοπική Κοινότητα Βανάδας | Ορεινή | 6,361 | 51 |
| Τοπική Κοινότητα Ελαίας |   | 8,513 | 282 |
| Τοπική Κοινότητα Καλιτσαίνης | Ορεινή | 4,348 | 13 |
| Τοπική Κοινότητα Καλού Νερού |   | 22,216 | 686 |
| Τοπική Κοινότητα Καρυών | Ορεινή | 4,094 | 64 |
| Τοπική Κοινότητα Πλατανίων | Ορεινή | 11,327 | 123 |
| Τοπική Κοινότητα Προδρόμου | Ορεινή | 6,471 | 52 |
| Τοπική Κοινότητα Σιδηροκάστρου | Ορεινή | 18,130 | 200 |
| **ΔΗΜΟΤΙΚΗ ΕΝΟΤΗΤΑ ΓΑΡΓΑΛΙΑΝΩΝ** |  | **123,113** | **7.940** |
| Δημοτική Κοινότητα Γαργαλιάνων |   | 54,286 | 5.569 |
| Τοπική Κοινότητα Βάλτας |   | 11,878 | 277 |
| Τοπική Κοινότητα Λεύκης |   | 10,660 | 228 |
| Τοπική Κοινότητα Μαραθοπόλεως |   | 8,329 | 729 |
| Τοπική Κοινότητα Μουζακίου |   | 21,210 | 321 |
| Τοπική Κοινότητα Πύργου Τριφυλίας |   | 10,113 | 768 |
| Τοπική Κοινότητα Φλόκας |   | 6,637 | 48 |
| **ΔΗΜΟΤΙΚΗ ΕΝΟΤΗΤΑ ΚΥΠΑΡΙΣΣΙΑΣ** |  | **101,149** | **7.728** |
| Δημοτική Κοινότητα Κυπαρισσίας |   | 27,433 | 5.784 |
| Τοπική Κοινότητα Αρμενιών |   | 6,702 | 314 |
| Τοπική Κοινότητα Βρυσών | Ορεινή | 6,177 | 115 |
| Τοπική Κοινότητα Μουριατάδας | Ορεινή | 9,977 | 54 |
| Τοπική Κοινότητα Μύρου | Ορεινή | 11,191 | 9 |
| Τοπική Κοινότητα Ξηροκάμπου | Ορεινή | 6,208 | 53 |
| Τοπική Κοινότητα Περδικονερίου |   | 8,727 | 212 |
| Τοπική Κοινότητα Ραχών |   | 6,397 | 182 |
| Τοπική Κοινότητα Σπηλιάς |   | 5,725 | 511 |
| Τοπική Κοινότητα Στασιού | Ορεινή | 3,620 | 160 |
| Τοπική Κοινότητα Φαρακλάδας |   | 8,992 | 334 |
| **ΔΗΜΟΤΙΚΗ ΕΝΟΤΗΤΑ ΤΡΙΠΥΛΗΣ** |  | **69,680** | **354** |
| Τοπική Κοινότητα Καλογερεσίου | Ορεινή | 6,902 | 32 |
| Τοπική Κοινότητα Λαντζουνάτου | Ορεινή | 3,920 | 23 |
| Τοπική Κοινότητα Λυκουδεσίου | Ορεινή | 6,918 | 33 |
| Τοπική Κοινότητα Ραπτοπούλου | Ορεινή | 19,569 | 78 |
| Τοπική Κοινότητα Ροδιάς | Ορεινή | 16,933 | 78 |
| Τοπική Κοινότητα Σελλά | Ορεινή | 11,188 | 76 |
| Τοπική Κοινότητα Τριπύλας | Ορεινή | 4,250 | 34 |
| **ΔΗΜΟΤΙΚΗ ΕΝΟΤΗΤΑ ΦΙΛΙΑΤΡΩΝ** |  | **115,348** | **7.514** |
| Δημοτική Κοινότητα Φιλιατρών |   | 53,009 | 6.791 |
| Τοπική Κοινότητα Εξοχικού |   | 2,460 | 179 |
| Τοπική Κοινότητα Μάλης | Ορεινή | 24,537 | 17 |
| Τοπική Κοινότητα Πλάτης |   | 10,117 | 71 |
| Τοπική Κοινότητα Χαλαζονίου |   | 6,471 | 154 |
| Τοπική Κοινότητα Χριστιανουπόλεως |   | 18,754 | 302 |

# Υπο - παρεμβάσεις

Μέσω των ενεργειών διαβούλευσης θα αποφασιστούν και οι υπο-παρεμβάσεων του προγράμματος. Βάσει της σχετικής πρόσκλησης, οι υπο-παρεμβάσεις δύνανται να διαρθρώνονται ως ακολούθως:

**Κατηγορία 1: Ενδυνάμωση της τοπικής οικονομίας**

|  |  |
| --- | --- |
| **Μέγιστος προϋπολογισμός πράξεων** | **Έως 300.000€** ή έως **40.000€** για άυλες πράξεις**Εξαίρεση** αποτελεί η υπο-παρέμβαση **1.1 Ενίσχυση μεταποιητικών μονάδων** για την παραγωγή **γεωργικών προϊόντων** όπου ο μέγιστος προϋπολογισμός μπορεί να ανέλθει μέχρι τις **400.000€**.  |
| **Δικαιούχοι** | Υφιστάμενοι ή υπό σύσταση φορείς (φυσικά ή νομικά πρόσωπα) που, βάσει καταστατικού ή άλλου νόμιμου εγγράφου, δραστηριοποιούνται στον εν λόγω τομέα. |

**1.1 Ενίσχυση μεταποιητικών μονάδων για την παραγωγή γεωργικών προϊόντων**

Επιλέξιμες είναι οι πράξεις που αφορούν σε ιδρύσεις, εκσυγχρονισμούς, επεκτάσεις, μετεγκαταστάσεις με ταυτόχρονο εκσυγχρονισμό μονάδων παραγωγής γεωργικών προϊόντων από γεωργικά προϊόντα. Η εν λόγω υπο-παρέμβαση είναι επιλέξιμη μόνο για κατηγορίες προϊόντων που παράγονται στην περιοχή παρέμβασης και αποδεδειγμένα υπάρχει υστέρηση στον μεταποιητικό κλάδο αυτών.

Η **ένταση ενίσχυσης** καθορίζεται έως το 65% για το σύνολο της χώρας και έως το 80% για τα μικρά νησιά Αιγαίου.

**1.2 Ενίσχυση μεταποιητικών μονάδων για την παραγωγή ΜΗ γεωργικών προϊόντων**

Επιλέξιμες είναι οι πράξεις που αφορούν σε ιδρύσεις, εκσυγχρονισμούς, επεκτάσεις, μετεγκαταστάσεις με ταυτόχρονο εκσυγχρονισμό μονάδων παραγωγής μη γεωργικών προϊόντων από γεωργικά προϊόντα. Η εν λόγω υπο-παρέμβαση είναι επιλέξιμη μόνο για κατηγορίες προϊόντων που παράγονται στην περιοχή παρέμβασης και αποδεδειγμένα υπάρχει υστέρηση στον μεταποιητικό κλάδο αυτών.

Η **ένταση ενίσχυσης** καθορίζεται ανά περιοχή βάσει του περιφερειακού χάρτη κρατικών ενισχύσεων δυνάμει του Γενικού Απαλλακτικού Κανονισμού ή έως το 50% δυνάμει του Καν. (ΕΕ) 1407/2013 (de minimis).

**1.3 Ενίσχυση μονάδων του δασοκομικού τομέα**

Επιλέξιμες είναι οι πράξεις που αφορούν σε ιδρύσεις, εκσυγχρονισμούς, επεκτάσεις, μετεγκαταστάσεις με ταυτόχρονο εκσυγχρονισμό μονάδων παραγωγής προϊόντων από δασοκομικά προϊόντα. Η εν λόγω υπο-παρέμβαση είναι επιλέξιμη μόνο για κατηγορίες προϊόντων που παράγονται στην περιοχή παρέμβασης και αποδεδειγμένα υπάρχει υστέρηση στον μεταποιητικό κλάδο αυτών.

Η **ένταση ενίσχυσης** καθορίζεται δυνάμει του Γεωργικού Απαλλακτικού Κανονισμού ή έως το 50% δυνάμει του Καν. (ΕΕ) 1407/2013 (de minimis).

**1.4 Ενίσχυση επιχειρήσεων στους τομείς της βιοτεχνίας, χειροτεχνίας και παραγωγής ειδών μετά την 1η μεταποίηση**

Επιλέξιμες είναι οι πράξεις που αφορούν σε ιδρύσεις, εκσυγχρονισμούς, επεκτάσεις, μετεγκαταστάσεις με ταυτόχρονο εκσυγχρονισμό επιχειρήσεων στους τομείς της βιοτεχνίας, χειροτεχνίας και παραγωγής ειδών μετά την 1η μεταποίηση. Επίσης, επιλέξιμες είναι οι μόνο οι κατηγορίες πράξεων οι οποίες, σύμφωνα με τη SWOT ανάλυση, αποδεδειγμένα συμβάλουν στην ενδυνάμωση της τοπικής οικονομίας. Για το σύνολο των πράξεων της εν λόγω υπο-παρέμβασης κατά προτεραιότητα θα ενισχυθούν δικαιούχοι άνεργοι, γυναίκες, ΚοινΣΕπ και επιχειρήσεις σε ορεινές περιοχές.

Η **ένταση ενίσχυσης** καθορίζεται ανά περιοχή βάσει του περιφερειακού χάρτη κρατικών ενισχύσεων δυνάμει του Γενικού Απαλλακτικού Κανονισμού ή έως το 50% δυνάμει του Καν. (ΕΕ) 1407/2013 (de minimis).

**1.5 Ενίσχυση επιχειρήσεων του τουριστικού κλάδου**

Επιλέξιμες είναι οι πράξεις που αφορούν σε ιδρύσεις, εκσυγχρονισμούς, επεκτάσεις, μετεγκαταστάσεις με ταυτόχρονο εκσυγχρονισμό επιχειρήσεων του τουριστικού κλάδου όπως καταλύματα, ξενοδοχεία, εστιατόρια, εναλλακτικές μορφές τουρισμού, λοιπές επιχειρήσεις στον τομέα του τουρισμού. Επίσης, επιλέξιμες είναι μόνο οι κατηγορίες πράξεων οι οποίες, σύμφωνα με τη SWOT ανάλυση, αποδεδειγμένα συμβάλουν στην ενδυνάμωση της τοπικής οικονομίας. Αναλυτικότερα, ιδρύσεις που αφορούν στην εξυπηρέτηση διανυκτέρευσης επισκεπτών (καταλύματα, ξενοδοχεία κλπ) είναι επιλέξιμες μόνο στις ορεινές περιοχές και στα νησιά με πληθυσμό κάτω των 3.500 κατοίκω**ν**. Για το σύνολο των πράξεων της εν λόγω υπο-παρέμβασης κατά προτεραιότητα θα ενισχυθούν δικαιούχοι άνεργοι, γυναίκες, ΚοινΣΕπ και επιχειρήσεις σε ορεινές περιοχές.

Η **ένταση ενίσχυσης** καθορίζεται ανά περιοχή βάσει του περιφερειακού χάρτη κρατικών ενισχύσεων δυνάμει του Γενικού Απαλλακτικού Κανονισμού ή έως το 50% δυνάμει του Καν. (ΕΕ) 1407/2013 (de minimis).

**1.6 Ενίσχυση επιχειρήσεων παροχής υπηρεσιών**

Επιλέξιμες είναι οι πράξεις που αφορούν σε ίδρυση ή εκσυγχρονισμό επιχειρήσεων υπηρεσιών όπως παιδότοποι και γηροκομεία. Επίσης, επιλέξιμες είναι οι κατηγορίες πράξεων οι οποίες, σύμφωνα με τη SWOT ανάλυση, αποδεδειγμένα συμβάλουν στην ενδυνάμωση της τοπικής οικονομίας. Για το σύνολο των πράξεων της εν λόγω υπο- παρέμβασης κατά προτεραιότητα θα ενισχυθούν δικαιούχοι άνεργοι, γυναίκες, ΚοινΣΕπ και επιχειρήσεις σε ορεινές περιοχές καθώς και επιχειρήσεις παροχής κοινωνικών υπηρεσιών.

Η **ένταση ενίσχυσης** καθορίζεται ανά περιοχή βάσει του περιφερειακού χάρτη κρατικών ενισχύσεων δυνάμει του Γενικού Απαλλακτικού Κανονισμού ή έως το 50% δυνάμει του Καν. (ΕΕ) 1407/2013 (de minimis).

**1.7 Εξοικονόμηση ενέργειας και νερού, ενίσχυση βιο-οικονομίας και κυκλικής οικονομίας**

Επιλέξιμες είναι οι πράξεις που αφορούν στην ενεργειακή αναβάθμιση επιχειρήσεων με την εγκατάσταση συστημάτων εναλλακτικών μορφών ενέργειας και συστημάτων μείωσης της κατανάλωσης ενέργειας.

Η **ένταση ενίσχυσης** ορίζεται έως το 65% δυνάμει του Καν. (ΕΕ) 1407/2013 (de minimis).

**Κατηγορία 2: Εκπαίδευση τοπικού πληθυσμού**

|  |  |
| --- | --- |
| **Μέγιστος προϋπολογισμός πράξεων** | Έως **20.000€** |
| **Ένταση Ενίσχυσης** | Έως το 100% δυνάμει του Καν. (ΕΕ) 2021/2115 ή του Καν. (ΕΕ) 1407/2013 |
| **Δικαιούχοι** | Φορείς του δημοσίου ή του ιδιωτικού τομέα που βάσει καταστατικού ή άλλου νόμιμου εγγράφου δραστηριοποιούνται στον εν λόγω τομέα. |

Επιλέξιμες είναι οι πράξεις που αφορούν στην κατάρτιση/επιμόρφωση ομάδων του τοπικού πληθυσμού σε αντικείμενα τα οποία είναι άμεσα συνδεδεμένα με την στρατηγική του τοπικού προγράμματος. Στο πλαίσιο της παρούσας υπο-παρέμβασης επιλέξιμη είναι και η επιμόρφωση του γενικού πληθυσμού σε θέματα βασικών ψηφιακών δεξιοτήτων. Ειδικότερα, για την υπο- παρέμβαση «2.1 Εκπαίδευση τοπικού πληθυσμού στον 1-γενή τομέα» το αντικείμενο της εκπαίδευσης δεν πρέπει να ταυτίζεται με το αντικείμενο εκπαίδευσης των οριζόντιων παρεμβάσεων του ΣΣ της ΚΑΠ.

## 2.1 Εκπαίδευση τοπικού πληθυσμού στον 1-γενή τομέα

## 2.2 Εκπαίδευση τοπικού πληθυσμού στον 2-γενή τομέα

## 2.3 Εκπαίδευση τοπικού πληθυσμού στον 3-γενή τομέα

**Κατηγορία 3: Ενδυνάμωση του τοπικού κοινωνικού ιστού**

|  |  |
| --- | --- |
| **Μέγιστος προϋπολογισμός πράξεων** | **Έως 400.000€ ή έως 20.000€** στις περιπτώσεις άυλων πράξεων |
| **Ένταση Ενίσχυσης** | Έως το 100% δυνάμει του Καν. (ΕΕ) 2021/2115 για μη παραγωγικές επενδύσεις\* και για βασικές υπηρεσίες ή του Γεωργικού Απαλλακτικού Κανονισμού για πράξεις που εμπίπτουν στους κανόνες κρατικών ενισχύσεων. |
| **Δικαιούχοι** | Τοπικοί φορείς του δημόσιου ή του ευρύτερου δημοσίου ή σύλλογοι / οργανισμοί μη κερδοσκοπικού χαρακτήρα. |

Επιλέξιμες είναι οι πράξεις κοινωνικού χαρακτήρα που συμβάλουν στην εξυπηρέτηση του τοπικού πληθυσμού και την ενσωμάτωση προσφύγων και μεταναστών. Επιλέξιμες είναι οι κατηγορίες πράξεων οι οποίες, σύμφωνα με τη SWOT ανάλυση, αποδεδειγμένα συμβάλουν στην εξυπηρέτηση του τοπικού πληθυσμού. Επίσης, απαιτείται η εξασφάλιση της συμπληρωματικότητας των πράξεων με τις αντίστοιχες δράσεις του ΕΚΤ και του Ταμείου Ασύλου, Μετανάστευσης και Ένταξης.

**3.1 Ενίσχυση βασικών υπηρεσιών για την εξυπηρέτηση του τοπικού πληθυσμού (παιδικοί σταθμοί, χώροι άθλησης, πολιτιστικά κέντρα κ.λπ.)**

Επιλέξιμες είναι οι πράξεις βασικών υπηρεσιών όπως παιδικοί σταθμοί, χώροι άθλησης, πολιτιστικά κέντρα και χώροι πολυδραστηριοτήτων για την εξυπηρέτηση του τοπικού πληθυσμού.

**3.2 Ενίσχυση βασικών υπηρεσιών που στοχεύουν στην κοινωνική ένταξη, την καταπολέμηση της φτώχιας και του κοινωνικού αποκλεισμού και την ενσωμάτωση προσφύγων / μεταναστών**

**Κατηγορία 4: Βελτίωση ποιότητας ζωής τοπικού πληθυσμού**

|  |  |
| --- | --- |
| **Μέγιστος προϋπολογισμός πράξεων** | **Έως 400.000€ ή έως 20.000€** στις περιπτώσεις άυλων πράξεων |
| **Ένταση Ενίσχυσης** | Έως το 100% δυνάμει του Καν. (ΕΕ) 2021/2115 για μη παραγωγικές επενδύσεις\* και για βασικές υπηρεσίες ή του Γεωργικού Απαλλακτικού Κανονισμού για πράξεις που εμπίπτουν στους κανόνες κρατικών ενισχύσεων. |
| **Δικαιούχοι** | Τοπικοί φορείς του δημόσιου ή του ευρύτερου δημοσίου ή σύλλογοι / οργανισμοί μη κερδοσκοπικού χαρακτήρα. |

Επιλέξιμες είναι οι κατηγορίες πράξεων οι οποίες, σύμφωνα με τη SWOT ανάλυση, αποδεδειγμένα συμβάλουν στους στόχους της τοπικής στρατηγικής.

**4.1 Έργα υποδομών μικρής κλίμακας**

Επιλέξιμες είναι οι πράξεις τοπικών υποδομών μικρής κλίμακας όπως δίκτυα ύδρευσης και αποχέτευσης εντός οικισμών και επισκευή και ενεργειακή αναβάθμιση δημόσιων κτηρίων για εγκατάσταση τοπικών υπηρεσιών για την εξυπηρέτηση του τοπικού πληθυσμού.

**4.2 Ενίσχυση υπηρεσιών και υποδομών αναψυχής, ανάπλασης, τουριστικών πληροφοριών και λοιπών υποδομών μικρής κλίμακας**

Επιλέξιμες είναι οι πράξεις που αφορούν σε υποδομές αναψυχής, ανάπλασης, τουριστικών πληροφοριών και λοιπών υποδομών μικρής κλίμακας όπως σημάνσεις, κοινόχρηστοι χώροι, προβολή προώθηση περιοχών και ποδηλατικές διαδρομές.

**Κατηγορία 5: Διατήρηση και βελτίωση πολιτιστικών στοιχείων**

* 1. **Ενίσχυση πολιτιστικών ή αθλητικών εκδηλώσεων**

|  |  |
| --- | --- |
| **Μέγιστος προϋπολογισμός πράξεων** | **Έως 20.000€**  |
| **Ένταση Ενίσχυσης** | Έως το 75% δυνάμει του Κανονισμού (ΕΕ) 1407/2013 |
| **Δικαιούχοι** | Τοπικοί φορείς του δημόσιου ή του ευρύτερου δημοσίου ή σύλλογοι / οργανισμοί μη κερδοσκοπικού χαρακτήρα. |

Επιλέξιμες είναι οι πράξεις που αφορούν σε διενέργεια πολιτιστικών εκδηλώσεων. Ειδικότερα, επιλέξιμες είναι οι εκδηλώσεις οι οποίες, σύμφωνα με τη SWOT ανάλυση, αποδεδειγμένα συμβάλουν στην τοπική στρατηγική.

**5.2 Ενίσχυση μελετών, υπηρεσιών και υποδομών που συνδέονται με τον πολιτισμό και την αποκατάσταση και αναβάθμιση της πολιτιστικής κληρονομιάς**

|  |  |
| --- | --- |
| **Μέγιστος προϋπολογισμός πράξεων** | **Έως 400.000€ και έως 20.000€ για άυλες ενέργειες** |
| **Ένταση Ενίσχυσης** | Έως το 100% δυνάμει του Γεωργικού Απαλλακτικού Κανονισμού για πράξεις που εμπίπτουν στους κανόνες κρατικών ενισχύσεων |
| **Δικαιούχοι** | Τοπικοί φορείς του δημόσιου ή του ευρύτερου δημοσίου ή σύλλογοι / οργανισμοί μη κερδοσκοπικού χαρακτήρα, καθώς και φορείς του Υπουργείου Πολιτισμού & Αθλητισμού. |

Επιλέξιμες είναι οι πράξεις που αφορούν αποκατάσταση, αναβάθμιση και ανάδειξη των πολιτιστικών τοπικών στοιχείων της περιοχής. Ειδικότερα, επιλέξιμες είναι οι κατηγορίες πράξεων οι οποίες, σύμφωνα με τη SWOT ανάλυση, αποδεδειγμένα συμβάλουν της τοπικής στρατηγικής.

**Κατηγορία 6: Προστασία και ανάδειξη φυσικού περιβάλλοντος**

|  |  |
| --- | --- |
| **Μέγιστος προϋπολογισμός πράξεων** | **Έως 400.000€ και έως 20.000€ για άυλες ενέργειες** |
| **Ένταση Ενίσχυσης** | Έως το 100% δυνάμει του Καν. (ΕΕ) 2021/2115 για μη παραγωγικές επενδύσεις[[1]](#footnote-1) και για βασικές υπηρεσίες ή του Γεωργικού Απαλλακτικού Κανονισμού και του Καν. (ΕΕ) 1407/2013 για πράξεις που εμπίπτουν στους κανόνες κρατικών ενισχύσεων. |
| **Δικαιούχοι** | Τοπικοί φορείς του δημόσιου ή του ευρύτερου δημοσίου ή σύλλογοι / οργανισμοί μη κερδοσκοπικού χαρακτήρα, καθώς και λοιποί αρμόδιοι φορείς όπως ο ΟΦΥΠΕΚΑ και εθελοντικές οργανώσεις εγγεγραμμένες στο μητρώο της Γενικής Γραμματείας Πολιτικής Προστασίας. |

**6.1 Έργα αναβάθμισης του φυσικού περιβάλλοντος**

Επιλέξιμες είναι οι πράξεις που αφορούν σε υπηρεσίες και υποδομές, συμπεριλαμβανομένων και των σχετικών μελετών, με σκοπό την αναβάθμιση και ανάδειξη φυσικών τοπίων όπως θέσεις θέας κλπ.

**6.2 Έργα πράσινων υποδομών “green infrastructure” για την πρόληψη και αντιμετώπιση των κινδύνων από φυσικές καταστροφές**

Επιλέξιμες είναι οι πράξεις που αφορούν σε υποδομές, συμπεριλαμβανομένων και των σχετικών μελετών, με σκοπό την πρόληψη των κινδύνων από φυσικές καταστροφές όπως πλημμύρες και πυρκαγιές.

**Κατηγορία 7: Δικτύωση και Συνεργασία**

|  |  |
| --- | --- |
| **Μέγιστος προϋπολογισμός πράξεων** | **Έως 40.000€** για ενέργειες που αφορούν αποκλειστικά στην σύσταση και λειτουργία του συνεργατικού σχήματος, καθώς και την προετοιμασία του σχεδίου δράσης. |
| **Ένταση Ενίσχυσης** | Έως το 90% για την υπο-παρέμβαση «Συνεργασία μεταξύ μικρών τοπικών επιχειρήσεων» και έως το 100% για τις λοιπές υπο-παρεμβάσεις, δυνάμει του Καν. (ΕΕ) 2021/2115 ή του Γεωργικού Απαλλακτικού Κανονισμού και του Καν. (ΕΕ) 1407/2013 για πράξεις που εμπίπτουν στους κανόνες κρατικών ενισχύσεων. |

Στις περιπτώσεις που το σχέδιο συνεργασίας περιλαμβάνει και μη άυλες ενέργειες / υποδομές, αυτές μπορούν να ενισχυθούν στο πλαίσιο της παρούσας κατηγορίας αλλά με τους περιορισμούς και τους όρους που αφορούν στην κατηγορία που εμπίπτουν οι ενέργειες αυτές. **Ο ελάχιστος αριθμός των μελών των σχημάτων συνεργασίας είναι τα 3 μέλη.**

**7.1 Συνεργασία μεταξύ μικρών τοπικών επιχειρήσεων**

Επιλέξιμες είναι οι πράξεις συνεργασίας μεταξύ τοπικών επιχειρήσεων ομοειδών ή συμπληρωματικών προϊόντων με σκοπό τη διοργάνωση κοινών μεθόδων εργασίας, την κοινή χρήση εγκαταστάσεων και πόρων, καθώς και την ανάπτυξη και/ή εμπορία κοινών προϊόντων. Δεν είναι επιλέξιμα σχήματα συνεργασίας στα οποία συμμετέχουν και λοιποί φορείς πλην των τοπικών επιχειρήσεων.

Η **ένταση ενίσχυσης** ορίζεται έως το 90%.

**7.2 Συνεργασία μεταξύ τοπικών δημόσιων ή/και ιδιωτικών φορέων ή/και ΜΚΟ για την κοινωνική ή / και πολιτιστική ή / και περιβαλλοντική προστασία και αναβάθμιση της περιοχής, την προώθηση της υγιεινής διατροφής και της μείωσης σπατάλης τροφίμων.**

Επιλέξιμες είναι οι πράξεις συνεργασίας μεταξύ δημόσιων και ιδιωτικών τοπικών φορέων με σκοπό την διαμόρφωση και πραγματοποίηση δράσεων που αφορούν στην κοινωνική ή / και πολιτιστική ή / και περιβαλλοντική προστασία και αναβάθμιση της περιοχής καθώς και δράσεων με σκοπό την προώθηση της υγιεινής διατροφής και της μείωσης σπατάλης τροφίμων.

Η **ένταση ενίσχυσης** ορίζεται έως το 100%.

**7.3 Έξυπνα Χωριά: συνεργασία για την ολιστική και καινοτόμο ανάπτυξη των χωριών**

Η πολιτική των έξυπνων χωριών «Smart Villages» αποτελεί μία νέα πολιτική προσέγγιση της Ευρωπαϊκής Επιτροπής για την αντιμετώπιση των προβλημάτων των αγροτικών περιοχών. Σκοπός της πολιτικής αυτής είναι η συσπείρωση των τοπικών φορέων για την από κοινού αντιμετώπιση διαχρονικών προβλημάτων, μέσω δράσεων οι οποίες σχεδιάζονται με την «εκ των κάτω προς τα επάνω» διαδικασία.

Στο πλαίσιο αυτό επιλέξιμες είναι οι πράξεις που αφορούν στην ίδρυση ενός συνεργατικού σχήματος με τη συμμετοχή τοπικών ιδιωτικών φορέων, με τη δυνατότητα συμμετοχής και τοπικών δημόσιων φορέων, για την προετοιμασία και σχεδίαση ενός σχεδίου δράσης εστιασμένου στην αντιμετώπιση ενός ή περισσοτέρων προβλημάτων της περιοχής. Στα συνεργατικά σχήματα, όταν αυτό κρίνεται απαραίτητο, μπορεί να συμμετέχει και εκπαιδευτικό ίδρυμα. Η ΟΤΔ παρέχει πλην των άλλων συμβουλευτική υποστήριξη όμως δεν μπορεί να αποτελεί μέλος του συνεργατικού σχήματος.

Το σχέδιο δράσης θα πρέπει να είναι χωρικά εστιασμένο και δεν μπορεί να αφορά σε περιοχή μεγαλύτερη των 10.000 μόνιμων κατοίκων. Για την σύνταξη του σχεδίου δράσης θα πρέπει να έχει ακολουθηθεί η «εκ των κάτω προς τα επάνω» διαδικασία, να προβλέπει δείκτες εκροών και προσδοκώμενων αποτελεσμάτων και επιπτώσεων, και να έχει ολιστικό χαρακτήρα.

**Βασικό χαρακτηριστικό του θα πρέπει να είναι** **η κοινωνική ή/και η τεχνολογική καινοτομία** και να προβλέπει δράσεις όπως δράσεις ευρυζωνικότητας, παραγωγής ή εξοικονόμησης ενέργειας, αντιμετώπισης περιβαλλοντικών προβλημάτων, εξυπηρέτησης των νέων ή των ηλικιωμένων της περιοχής, την αναβάθμιση της παροχής υπηρεσιών υγείας και άρση της κοινωνικής απομόνωσης.

Η **ένταση ενίσχυσης** ορίζεται έως το 100%.

**Κατηγορία 8: Διατοπική και διακρατική συνεργασία**

Η ενίσχυση χορηγείται στον δικαιούχο/ΟΤΔ με τη μορφή επιχορήγησης η ένταση της οποίας ορίζεται στο 100% των επιλέξιμων δαπανών δυνάμει του Καν. (ΕΕ) 2021/2115. Κάθε υποψήφια ΟΤΔ έχει την υποχρέωση να υποβάλει **τουλάχιστον ένα έργο συνεργασίας** με την υποβολή του φακέλου υποψηφιότητας.

**8.1 Σχέδια διατοπικής συνεργασίας**

**8.2 Σχέδια διακρατικής συνεργασίας**

**Κατηγορία 9: Λειτουργικές δαπάνες των ΟΤΔ και εμψύχωση του τοπικού πληθυσμού**

Η ενίσχυση χορηγείται στον δικαιούχο/ΟΤΔ με τη μορφή επιχορήγησης, το ύψος της υπολογίζεται βάσει των επιλέξιμων δαπανών και μπορεί να ανέλθει μέχρι και το 25% της συνολικής δημόσιας δαπάνης του εγκεκριμένου τοπικού προγράμματος.

Η **ένταση ενίσχυσης** ορίζεται στο 100% των επιλέξιμων δαπανών δυνάμει του Καν.(ΕΕ) 2021/2115.

**9.1 Λειτουργικές δαπάνες των ΟΤΔ και εμψύχωση του τοπικού πληθυσμού**

Επιλέξιμες δαπάνες είναι όλες οι δαπάνες οι οποίες είναι άμεσα συνδεδεμένες με τη διαχείριση και υλοποίηση του τοπικού προγράμματος όπως αμοιβές προσωπικού και εξωτερικών συμβούλων, λειτουργικές δαπάνες, πάγιος και λοιπός εξοπλισμός, μελέτες και υποστηρικτικές ενέργειες.

Ως προς την εμψύχωση του τοπικού πληθυσμού, επιλέξιμες είναι όλες οι δαπάνες εμψύχωσης του τοπικού πληθυσμού καθώς και οι δαπάνες που συνδέονται με τη δημοσιότητα και προβολή του προγράμματος. Οι δαπάνες εμψύχωσης θα πρέπει να είναι κατ’ ελάχιστον το 5% της κατηγορία αυτής.

Οι φορείς ή ο τοπικός πληθυσμός που επιθυμεί να διατυπώσει την άποψή του για τα παραπάνω θέματα που αφορούν στον Φάκελο Α΄ (περιοχή, εταιρικό σχήμα, ανάγκες της περιοχής και ιεράρχησή στους) μπορεί να υποβάλλει συμπληρωμένο το **Έντυπο Διαβούλευσης** στην Αναπτυξιακή Μεσσηνίας ΑΕ Α.ΟΤΑ, **μέχρι τις 20-01-2023**, ενώ για θέματα του Φακέλου Β΄ (επενδυτική ιδέα, πρόταση) μπορεί να συμπληρώσει κατά περίπτωση, το “**Έντυπο Καταγραφής Πρότασης-Ιδέας για Δημόσια ή Δημοσίου Χαρακτήρα”** ή το ” **Έντυπο Καταγραφής Πρότασης-Ιδέας** **για ιδιωτικά έργα”**  και να το **υποβάλλει μέχρι 28-02-2023**. Τα ανωτέρω έντυπα είναι αναρτημένα στην ιστοσελίδα της εταιρείας [www.anmes.gr](http://www.anmes.gr).

1. **Μη παραγωγικές επενδύσεις** είναι οι επενδύσεις που δεν οδηγούν σε σημαντική αύξηση της αξίας ή της κερδοφορίας. Τυπικά, στοχεύουν σε καθαρά περιβαλλοντικές βελτιώσεις και συνδέονται με την επίτευξη των γεωργοπεριβαλλοντικών-κλιματικών στόχων που ορίζονται στα στοιχεία δ), ε) και στ) του άρθρου 6 παράγραφος 1 το Καν. (ΕΕ) 2021/2115. Το σκεπτικό για τη χορήγηση δημόσιας στήριξης σε μη παραγωγικές επενδύσεις είναι να παρέχεται στους δικαιούχους χρηματοδοτικό κίνητρο για την ανάληψη επενδύσεων, οι οποίες δεν αποφέρουν σημαντική απόδοση, αλλά αποδίδουν θετικές περιβαλλοντικές επιπτώσεις. Είναι σημαντικό οι μη παραγωγικές επενδύσεις να περιορίζονται σε μη ανταποδοτικές επενδύσεις που συνδέονται με πράξεις που έχουν καθαρά περιβαλλοντικά και κλιματικά οφέλη. [↑](#footnote-ref-1)